ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 29/2556เรื่อง หลักเกณฑ์เกี่ยวกับการแต่งตั้งบุคคลอื่นเป็นผู้ให้บริการ ในนามของผู้ประกอบธุรกิจหรือเป็นตัวแทนการตลาด ของผู้จัดการเงินทุนสัญญาซื้อขายล่วงหน้า อาศัยอํานาจตามความในข้อ 2 และข้อ 3 แห่งประกาศคณะกรรมการกํากับตลาดทุน ที่ ทธ. 42 /2556 เรื่อง การแต่งตั้งให้บุคคลอื่นเป็นผู้ให้บริการในนามของผู้ประกอบธุรกิจหรือเป็นตัวแทนการตลาดของผู้จัดการเงินทุนสัญญาซื้อขายล่วงหน้า ลงวันที่ 2 ตุลาคม พ.ศ. 2556 สํานักงานออกข้อกําหนดไว้ดังต่อไปนี้ ข้อ ๑ ประกาศนี้ให้ใช้บังคับตั้งแต่วันที่ 1 เมษายน พ.ศ. 2557 เป็นต้นไปข้อ ๒ ตัวแทนซื้อขายสัญญาต้องจัดให้มีสัญญากับผู้ให้บริการไว้เป็นลายลักษณ์อักษร โดยมีสาระสําคัญอย่างน้อยในเรื่องดังต่อไปนี้(1) หน้าที่และความรับผิดชอบของผู้ให้บริการ โดยต้องกําหนดให้ผู้ให้บริการปฏิบัติตามกฎเกณฑ์และระเบียบวิธีปฏิบัติที่กําหนดในข้อ 11(4) และจัดให้มีระบบงานตามที่กําหนดในข้อ 11(5) ตลอดจนกําหนดเกี่ยวกับความรับผิดต่อตัวแทนซื้อขายสัญญาและลูกค้าอันเนื่องมาจากการกระทําหรือการละเลยการกระทําหน้าที่โดยจงใจหรือประมาทเลินเล่อของผู้ให้บริการ(2) ข้อกําหนดให้ผู้ให้บริการปฏิบัติงานเฉพาะกิจการที่กําหนดในข้อ 12(3) ข้อกําหนดให้ผู้ให้บริการให้ความร่วมมือและอํานวยความสะดวกแก่สํานักงานในการเข้าตรวจสอบการปฏิบัติงานของผู้ให้บริการในส่วนที่ให้บริการแก่ตัวแทนซื้อขายสัญญา(4) ข้อกําหนดห้ามมิให้ผู้ให้บริการตั้งตัวแทนช่วง(5) เงื่อนไขและวิธีการในการเลิกสัญญาหรือระงับการให้บริการ(6) อัตราค่าธรรมเนียมในการให้บริการข้อ ๓ ในการแต่งตั้งบุคคลอื่นเป็นผู้ให้บริการหรือตัวแทนการตลาด ให้ผู้ประกอบธุรกิจปฏิบัติตามหลักเกณฑ์ดังต่อไปนี้ (1) การแต่งตั้งผู้ให้บริการสําหรับบริษัทหลักทรัพย์หรือตัวแทนซื้อขายสัญญา ให้เป็นไปตามหมวด 1 (2) การแต่งตั้งผู้ให้บริการเฉพาะการให้บริการที่เป็นสัญญาซื้อขายล่วงหน้าเกี่ยวกับโลหะมีค่า ให้เป็นไปตามหมวด 2 (3) การแต่งตั้งผู้ให้บริการสําหรับผู้ค้าสัญญา ให้เป็นไปตามหมวด 3 (4) การแต่งตั้งตัวแทนการตลาดสําหรับผู้จัดการเงินทุนสัญญาซื้อขายล่วงหน้า ให้เป็นไปตามหมวด 4หมวด ๑ การแต่งตั้งผู้ให้บริการสําหรับบริษัทหลักทรัพย์ หรือตัวแทนซื้อขายสัญญา ข้อ ๔ บริษัทหลักทรัพย์หรือตัวแทนซื้อขายสัญญาจะแต่งตั้งผู้ให้บริการเพื่อเป็นตัวแทนในการให้บริการเกี่ยวกับการวิเคราะห์หรือแนะนําการลงทุนในนามของตนได้ ผู้ให้บริการนั้นต้องมีลักษณะและคุณสมบัติดังต่อไปนี้(1) ในกรณีที่บริษัทหลักทรัพย์มอบหมาย ผู้ให้บริการต้องเป็นตัวแทนซื้อขายสัญญาที่มีความสัมพันธ์เกี่ยวข้องกับบริษัทหลักทรัพย์ในลักษณะใดลักษณะหนึ่งดังต่อไปนี้ (ก) ตัวแทนซื้อขายสัญญาที่บริษัทหลักทรัพย์ถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของตัวแทนซื้อขายสัญญานั้น (ข) ตัวแทนซื้อขายสัญญาที่มีธนาคารพาณิชย์รายใดรายหนึ่งถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของตัวแทนซื้อขายสัญญานั้น และธนาคารพาณิชย์ดังกล่าวถือหุ้นในบริษัทหลักทรัพย์ไม่น้อยกว่าร้อยละห้าสิบของจํานวนหุ้นที่จําหน่ายได้แล้วทั้งหมดของบริษัทหลักทรัพย์นั้นด้วย(2) ในกรณีที่ตัวแทนซื้อขายสัญญามอบหมาย ผู้ให้บริการต้องเป็นบริษัทหลักทรัพย์ที่มีความสัมพันธ์เกี่ยวข้องกับตัวแทนซื้อขายสัญญาในลักษณะใดลักษณะหนึ่งดังต่อไปนี้ (ก) บริษัทหลักทรัพย์ที่ถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของตัวแทนซื้อขายสัญญานั้น (ข) บริษัทหลักทรัพย์ที่มีธนาคารพาณิชย์รายใดรายหนึ่งถือหุ้นไม่น้อยกว่าร้อยละห้าสิบของจํานวนหุ้นที่จําหน่ายได้แล้วทั้งหมดของบริษัทหลักทรัพย์นั้น และธนาคารพาณิชย์ดังกล่าวถือหุ้นในตัวแทนซื้อขายสัญญาไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของตัวแทนซื้อขายสัญญานั้นด้วย (3) มีความมั่นคงทางด้านการเงินรวมทั้งความสามารถและความพร้อมในการให้บริการและการปฏิบัติตามกฎเกณฑ์ที่คณะกรรมการ ก.ล.ต. คณะกรรมการกํากับตลาดทุน หรือสํานักงานกําหนด และระเบียบวิธีปฏิบัติที่ผู้ประกอบธุรกิจกําหนดขึ้นเพื่อให้เป็นไปตามกฎเกณฑ์ดังกล่าว โดยอย่างน้อยต้องมีระบบการควบคุมภายใน ระบบการรักษาความปลอดภัยของข้อมูลเพื่อป้องกันมิให้บุคคลที่ไม่มีอํานาจหน้าที่เกี่ยวข้องล่วงรู้หรือแก้ไขเปลี่ยนแปลงข้อมูล และระบบป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากร ที่มีประสิทธิภาพ ตลอดจนมีมาตรการรองรับเหตุฉุกเฉินในกรณีต่าง ๆ ซึ่งมีการกําหนดขั้นตอนและผู้รับผิดชอบในแต่ละกรณีไว้อย่างชัดเจน (4) มีบุคลากรที่ได้รับความเห็นชอบจากสํานักงานเป็นผู้ทําหน้าที่วิเคราะห์การลงทุนหรือแนะนําการลงทุนให้แก่ลูกค้าข้อ ๕ ตัวแทนซื้อขายสัญญาต้องจัดให้มีสัญญากับผู้ให้บริการไว้เป็นลายลักษณ์อักษร โดยมีสาระสําคัญอย่างน้อยในเรื่องดังต่อไปนี้(1) หน้าที่และความรับผิดชอบของผู้ให้บริการ โดยต้องกําหนดให้ผู้ให้บริการปฏิบัติตามกฎเกณฑ์และระเบียบวิธีปฏิบัติที่กําหนดในข้อ 11(4) และจัดให้มีระบบงานตามที่กําหนดในข้อ 11(5) ตลอดจนกําหนดเกี่ยวกับความรับผิดต่อตัวแทนซื้อขายสัญญาและลูกค้าอันเนื่องมาจากการกระทําหรือการละเลยการกระทําหน้าที่โดยจงใจหรือประมาทเลินเล่อของผู้ให้บริการ(2) ข้อกําหนดให้ผู้ให้บริการปฏิบัติงานเฉพาะกิจการที่กําหนดในข้อ 12(3) ข้อกําหนดให้ผู้ให้บริการให้ความร่วมมือและอํานวยความสะดวกแก่สํานักงานในการเข้าตรวจสอบการปฏิบัติงานของผู้ให้บริการในส่วนที่ให้บริการแก่ตัวแทนซื้อขายสัญญา(4) ข้อกําหนดห้ามมิให้ผู้ให้บริการตั้งตัวแทนช่วง(5) เงื่อนไขและวิธีการในการเลิกสัญญาหรือระงับการให้บริการ(6) อัตราค่าธรรมเนียมในการให้บริการข้อ ๖ บริษัทหลักทรัพย์หรือตัวแทนซื้อขายสัญญาต้องจัดให้มีสัญญากับผู้ให้บริการไว้เป็นลายลักษณ์อักษร โดยมีสาระสําคัญอย่างน้อยในเรื่องดังต่อไปนี้ (1) หน้าที่และความรับผิดชอบของผู้ให้บริการ ซึ่งรวมถึงความรับผิดต่อบริษัทหลักทรัพย์หรือตัวแทนซื้อขายสัญญา แล้วแต่กรณี และความรับผิดชอบต่อลูกค้าของตนเอง อันเนื่องมาจากการกระทําหรือการละเลยการกระทําหน้าที่โดยจงใจหรือประมาทเลินเล่อของผู้ให้บริการ (2) เงื่อนไขและวิธีการในการเลิกสัญญาหรือระงับการให้บริการ (3) อัตราค่าธรรมเนียมในการให้บริการข้อ ๗ เพื่อให้มั่นใจว่าบริษัทหลักทรัพย์หรือตัวแทนซื้อขายสัญญาจะสามารถประกอบธุรกิจได้อย่างต่อเนื่อง บริษัทหลักทรัพย์หรือตัวแทนซื้อขายสัญญาต้องจัดให้มีแผนงานหรือมาตรการรองรับในกรณีที่มีการบอกเลิกสัญญาระหว่างกัน หรือผู้ให้บริการไม่สามารถให้บริการต่อไปได้ ข้อ ๘ บริษัทหลักทรัพย์หรือตัวแทนซื้อขายสัญญาต้องกําหนดให้ผู้ให้บริการจัดเก็บเอกสารและหลักฐานที่เกี่ยวข้องกับการติดต่อกับลูกค้า เช่น บันทึกการให้คําแนะนํา การรับคําสั่งซื้อขาย และรายละเอียดเกี่ยวกับการทํารายการซื้อขายให้แก่ลูกค้า เป็นต้น ไว้ให้ถูกต้อง ครบถ้วน และเป็นปัจจุบัน โดยต้องจัดเก็บในลักษณะที่พร้อมให้บริษัทหลักทรัพย์หรือตัวแทนซื้อขายสัญญาเรียกดูหรือตรวจสอบได้ในทันที และสามารถจัดให้สํานักงานและผู้สอบบัญชีของบริษัทหลักทรัพย์หรือตัวแทนซื้อขายสัญญาตรวจสอบได้เมื่อได้รับการร้องขอ ข้อ ๙ ตัวแทนซื้อขายสัญญาต้องจัดให้มีสัญญากับผู้ให้บริการไว้เป็นลายลักษณ์อักษร โดยมีสาระสําคัญอย่างน้อยในเรื่องดังต่อไปนี้(1) หน้าที่และความรับผิดชอบของผู้ให้บริการ โดยต้องกําหนดให้ผู้ให้บริการปฏิบัติตามกฎเกณฑ์และระเบียบวิธีปฏิบัติที่กําหนดในข้อ 11(4) และจัดให้มีระบบงานตามที่กําหนดในข้อ 11(5) ตลอดจนกําหนดเกี่ยวกับความรับผิดต่อตัวแทนซื้อขายสัญญาและลูกค้าอันเนื่องมาจากการกระทําหรือการละเลยการกระทําหน้าที่โดยจงใจหรือประมาทเลินเล่อของผู้ให้บริการ(2) ข้อกําหนดให้ผู้ให้บริการปฏิบัติงานเฉพาะกิจการที่กําหนดในข้อ 12(3) ข้อกําหนดให้ผู้ให้บริการให้ความร่วมมือและอํานวยความสะดวกแก่สํานักงานในการเข้าตรวจสอบการปฏิบัติงานของผู้ให้บริการในส่วนที่ให้บริการแก่ตัวแทนซื้อขายสัญญา(4) ข้อกําหนดห้ามมิให้ผู้ให้บริการตั้งตัวแทนช่วง(5) เงื่อนไขและวิธีการในการเลิกสัญญาหรือระงับการให้บริการ(6) อัตราค่าธรรมเนียมในการให้บริการข้อ ๑๐ ในกรณีที่ปรากฏต่อสํานักงานในภายหลังว่าบริษัทหลักทรัพย์หรือตัวแทนซื้อขายสัญญาฝ่าฝืนหรือไม่ปฏิบัติตามประกาศนี้ หรือผู้ให้บริการไม่มีลักษณะหรือขาดคุณสมบัติตามที่กําหนดในข้อ 4 สํานักงานอาจสั่งให้บริษัทหลักทรัพย์หรือตัวแทนซื้อขายสัญญานั้นแก้ไข กระทําการ หรืองดเว้นกระทําการใด ๆ เกี่ยวกับการแต่งตั้งผู้ให้บริการได้หมวด ๒ การแต่งตั้งผู้ให้บริการเฉพาะการให้บริการที่เป็น สัญญาซื้อขายล่วงหน้าเกี่ยวกับโลหะมีค่า ข้อ ๑๑ ตัวแทนซื้อขายสัญญาจะแต่งตั้งผู้ให้บริการเพื่อเป็นตัวแทนในการให้บริการเกี่ยวกับการวิเคราะห์หรือแนะนําการลงทุนในนามของตัวแทนซื้อขายสัญญา โดยจํากัดเฉพาะการให้บริกาที่เป็นสัญญาซื้อขายล่วงหน้าเกี่ยวกับโลหะมีค่า ผู้ให้บริการนั้นต้องมีลักษณะและคุณสมบัติดังต่อไปนี้(1) เป็นนิติบุคคลที่ประกอบธุรกิจเกี่ยวกับการซื้อหรือขายโลหะมีค่าในประเทศไทยอย่างต่อเนื่องเป็นเวลาไม่น้อยกว่าสามปี และเป็นสมาชิกสมาคมค้าทองคํา ชมรมผู้ค้าปลีกทองคําแห่งประเทศไทย สมาคมผู้ส่งออกเครื่องประดับเงินไทย หรือหน่วยงานอื่นใดที่สํานักงานยอมรับและแจ้งให้ทราบเป็นการทั่วไป(2) กรรมการ ผู้จัดการ หรือหุ้นส่วนผู้จัดการของผู้ให้บริการไม่มีลักษณะต้องห้ามตามประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุน(3) ผู้ถือหุ้นรายใหญ่หรือผู้ลงทุนเกินกว่าร้อยละสิบของทุนทั้งหมดของผู้ให้บริการ ไม่มีลักษณะต้องห้ามตามมาตรา 25 วรรคสอง แห่งพระราชบัญญัติสัญญาซื้อขายล่วงหน้า พ.ศ. 2546 และประกาศคณะกรรมการกํากับตลาดทุนว่าด้วยลักษณะต้องห้ามของผู้ถือหุ้นรายใหญ่ของผู้ประกอบธุรกิจสัญญาซื้อขายล่วงหน้า โดยอนุโลม และในกรณีที่บุคคลดังกล่าวเป็นนิติบุคคล กรรมการ ผู้จัดการ และหุ้นส่วนของนิติบุคคลนั้นต้องไม่มีลักษณะต้องห้ามดังกล่าวด้วย(4) มีความพร้อมในการให้บริการและการปฏิบัติตามประกาศคณะกรรมการกํากับตลาดทุนว่าด้วยมาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า และประกาศสํานักงานคณะกรรมการกํากับหลักทรัพย์และตลาดหลักทรัพย์ที่เกี่ยวข้องซึ่งออกตามประกาศดังกล่าว ตลอดจนระเบียบวิธีปฏิบัติที่ตัวแทนซื้อขายสัญญากําหนดขึ้นเพื่อให้เป็นไปตามประกาศดังกล่าว(5) มีระบบงานที่มีประสิทธิภาพซึ่งครอบคลุมระบบการควบคุมภายใน ระบบการรักษาความปลอดภัยของข้อมูลเพื่อป้องกันมิให้บุคคลที่ไม่มีอํานาจหน้าที่ที่เกี่ยวข้องล่วงรู้หรือแก้ไขเปลี่ยนแปลงข้อมูล ระบบป้องกันการล่วงรู้ข้อมูลอันมิพึงเปิดเผยระหว่างหน่วยงานและบุคลากร และระบบการกํากับดูแลให้บุคลากรปฏิบัติตามกฎหมายว่าด้วยสัญญาซื้อขายล่วงหน้า และหลักเกณฑ์ที่ออกตามกฎหมายดังกล่าวในส่วนที่เกี่ยวข้องกับงานที่ได้รับมอบหมาย (6) มีบุคลากรที่ได้รับความเห็นชอบจากสํานักงานเป็นผู้ทําหน้าที่วิเคราะห์การลงทุนหรือแนะนําการลงทุนให้แก่ลูกค้าข้อ ๑๒ ให้ตัวแทนซื้อขายสัญญาแต่งตั้งผู้ให้บริการเป็นตัวแทนเฉพาะในกิจการดังต่อไปนี้เท่านั้น(1) การรับคําขอเปิดบัญชีซื้อขายสัญญาซื้อขายล่วงหน้าที่เกี่ยวกับโลหะมีค่าและตรวจสอบเอกสารหลักฐานประกอบการขอเปิดบัญชี เพื่อส่งให้ตัวแทนซื้อขายสัญญาพิจารณาอนุมัติ (2) การเปิดเผยข้อมูลความเสี่ยงเกี่ยวกับการซื้อขายสัญญาซื้อขายล่วงหน้าที่เกี่ยวกับโลหะมีค่าให้ลูกค้าทราบ รวมทั้งการจัดให้มีข้อมูลเกี่ยวกับระดับความรู้ความเข้าใจและประสบการณ์เกี่ยวกับการซื้อขายสัญญาซื้อขายล่วงหน้าที่เกี่ยวกับโลหะมีค่าของลูกค้าเพื่อใช้ประกอบการพิจารณาคําขอเปิดบัญชีของตัวแทนซื้อขายสัญญาและการให้คําแนะนําแก่ลูกค้า(3) การรับคําสั่งซื้อหรือขายสัญญาซื้อขายล่วงหน้าที่เกี่ยวกับโลหะมีค่าเพื่อส่งให้ตัวแทนซื้อขายสัญญาทํารายการให้แก่ลูกค้า(4) การให้คําแนะนําเกี่ยวกับสัญญาซื้อขายล่วงหน้าที่เกี่ยวกับโลหะมีค่าหรือความเหมาะสมในการซื้อขายสัญญาซื้อขายล่วงหน้าที่เกี่ยวกับโลหะมีค่าแก่ลูกค้า โดยต้องไม่ทําการวิเคราะห์คุณค่าหรือความเหมาะสมในการซื้อขายสัญญาซื้อขายล่วงหน้า สินค้าหรือตัวแปรที่กําหนดในสัญญาซื้อขายล่วงหน้าข้อ ๑๓ ให้ตัวแทนซื้อขายสัญญาที่ประสงค์จะแต่งตั้งผู้ให้บริการตามข้อ 11 แจ้งให้สํานักงานทราบล่วงหน้าอย่างน้อยสิบห้าวันทําการก่อนการใช้บริการ หากสํานักงานไม่ทักท้วงภายในระยะเวลาดังกล่าว ให้ถือว่าตัวแทนซื้อขายสัญญาได้รับอนุญาตจากสํานักงานแล้วข้อ ๑๔ ในกรณีที่การแต่งตั้งผู้ให้บริการเป็นไปตามหลักเกณฑ์ที่กําหนดในหมวดนี้ แต่ปรากฏข้อเท็จจริงที่เป็นเหตุอันควรสงสัยต่อสํานักงานว่า ตัวแทนซื้อขายสัญญาอาจไม่สามารถกํากับดูแลการปฏิบัติหน้าที่ของบุคคลดังกล่าวได้อย่างมีประสิทธิภาพ สํานักงานอาจไม่อนุญาตให้ตัวแทนซื้อขายสัญญาแต่งตั้งผู้ให้บริการรายดังกล่าวได้ ทั้งนี้ สํานักงานต้องแจ้งให้ตัวแทนซื้อขายสัญญาทราบถึงเหตุผลประกอบการพิจารณาอย่างชัดเจนข้อ ๑๕ ตัวแทนซื้อขายสัญญาต้องแจ้งการแต่งตั้งผู้ให้บริการและการยกเลิกการใช้บริการต่อสํานักงานโดยจัดส่งข้อมูลตามแบบและวิธีการที่สํานักงานจัดไว้บนเว็บไซต์ของสํานักงานภายใน วันทําการที่เจ็ดของเดือนถัดจากเดือนที่มีการแต่งตั้งผู้ให้บริการหรือยกเลิกการใช้บริการ แล้วแต่กรณี ข้อ ๑๖ ตัวแทนซื้อขายสัญญาต้องจัดให้มีสัญญากับผู้ให้บริการไว้เป็นลายลักษณ์อักษร โดยมีสาระสําคัญอย่างน้อยในเรื่องดังต่อไปนี้(1) หน้าที่และความรับผิดชอบของผู้ให้บริการ โดยต้องกําหนดให้ผู้ให้บริการปฏิบัติตามกฎเกณฑ์และระเบียบวิธีปฏิบัติที่กําหนดในข้อ 11(4) และจัดให้มีระบบงานตามที่กําหนดในข้อ 11(5) ตลอดจนกําหนดเกี่ยวกับความรับผิดต่อตัวแทนซื้อขายสัญญาและลูกค้าอันเนื่องมาจากการกระทําหรือการละเลยการกระทําหน้าที่โดยจงใจหรือประมาทเลินเล่อของผู้ให้บริการ(2) ข้อกําหนดให้ผู้ให้บริการปฏิบัติงานเฉพาะกิจการที่กําหนดในข้อ 12(3) ข้อกําหนดให้ผู้ให้บริการให้ความร่วมมือและอํานวยความสะดวกแก่สํานักงานในการเข้าตรวจสอบการปฏิบัติงานของผู้ให้บริการในส่วนที่ให้บริการแก่ตัวแทนซื้อขายสัญญา(4) ข้อกําหนดห้ามมิให้ผู้ให้บริการตั้งตัวแทนช่วง(5) เงื่อนไขและวิธีการในการเลิกสัญญาหรือระงับการให้บริการ(6) อัตราค่าธรรมเนียมในการให้บริการข้อ ๑๗ ตัวแทนซื้อขายสัญญาต้องดูแลผู้ให้บริการ ให้บริการแก่ลูกค้าด้วยความซื่อสัตย์สุจริตและความระมัดระวังเอาใจใส่ โดยคํานึงถึงประโยชน์ของลูกค้าเป็นสําคัญ รวมทั้งให้ข้อมูลแก่ลูกค้าอย่างเหมาะสมและเพียงพอ โดยมีมาตรฐานการให้บริการเช่นเดียวกับตัวแทนซื้อขายสัญญา ซึ่งรวมถึงการดูแลให้ผู้ให้บริการปฏิบัติดังต่อไปนี้ด้วย(1) ดําเนินการตามข้อสัญญาและปฏิบัติตามกฎเกณฑ์และระเบียบวิธีปฏิบัติที่กําหนดในข้อ 11(4) (2) ดํารงคุณสมบัติตามที่กําหนดในข้อ 11ในกรณีที่ผู้ให้บริการไม่ดําเนินการตามวรรคหนึ่ง ตัวแทนซื้อขายสัญญาต้องดําเนินการยกเลิกการใช้บริการโดยไม่ชักช้าข้อ ๑๘ เพื่อป้องกันมิให้กรรมการ ผู้จัดการ หุ้นส่วนผู้จัดการ และพนักงาน ของผู้ให้บริการอาศัยช่องทางหรือโอกาสจากการปฏิบัติงาน เบียดบังหรือแสวงหาประโยชน์ใด ๆ โดยมิชอบ ไม่ว่าเพื่อตนเอง เพื่อผู้ให้บริการ หรือเพื่อบุคคลอื่น ตัวแทนซื้อขายสัญญาต้องกําหนดให้ผู้ให้บริการจัดให้มีระเบียบวิธีปฏิบัติในการควบคุมดูแลการซื้อขายสัญญาซื้อขายล่วงหน้าที่เกี่ยวกับโลหะมีค่าของบุคคลดังกล่าวไว้เป็นลายลักษณ์อักษร โดยระเบียบปฏิบัติดังกล่าวอย่างน้อยต้องเป็นไปตามแนวทางปฏิบัติที่กําหนดโดยองค์กรที่เกี่ยวเนื่องกับธุรกิจสัญญาซื้อขายล่วงหน้าและเป็นแนวทางปฏิบัติที่สํานักงานยอมรับและแจ้งให้ทราบเป็นการทั่วไปในกรณีที่กรรมการ ผู้จัดการ หุ้นส่วนผู้จัดการและพนักงาน รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว มีบัญชีซื้อขายสัญญาซื้อขายล่วงหน้าที่เกี่ยวกับโลหะมีค่าที่ตัวแทนซื้อขายสัญญาอื่น ระเบียบวิธีปฏิบัติตามวรรคหนึ่งต้องกําหนดให้กรรมการ ผู้จัดการ หุ้นส่วนผู้จัดการและพนักงาน แจ้งให้ผู้ให้บริการทราบถึงการมีบัญชีรวมทั้งข้อมูลการซื้อขายสัญญาซื้อขายล่วงหน้าที่เกี่ยวกับโลหะมีค่าของตนเอง รวมทั้งของคู่สมรสและบุตรที่ยังไม่บรรลุนิติภาวะ และให้ผู้ให้บริการแจ้งข้อมูลที่ได้รับให้ตัวแทนซื้อขายสัญญาที่ตนให้บริการทราบตามหลักเกณฑ์ที่ตัวแทนซื้อขายสัญญากําหนดข้อ ๑๙ ให้นําความในข้อ 8 และข้อ 9 มาใช้บังคับกับการแต่งตั้งผู้ให้บริการเป็นตัวแทนเฉพาะการให้บริการที่เป็นสัญญาซื้อขายล่วงหน้าเกี่ยวกับโลหะมีค่า โดยอนุโลมข้อ ๒๐ ในกรณีที่ปรากฏข้อเท็จจริงต่อสํานักงานว่าตัวแทนซื้อขายสัญญาฝ่าฝืนหรือไม่ปฏิบัติตามหลักเกณฑ์ที่กําหนดในหมวดนี้ หรือผู้ให้บริการขาดคุณสมบัติตามที่กําหนดในข้อ 11 หรือกระทํากิจการนอกเหนือจากที่กําหนดในข้อ 12 สํานักงานอาจสั่งให้ตัวแทนซื้อขายสัญญานั้นแก้ไข กระทําการ หรืองดเว้นกระทําการใด ๆ เพื่อให้เป็นไปตามหลักเกณฑ์ในหมวดนี้ หรือสั่งพักการอนุญาตให้แต่งตั้งผู้ให้บริการตามระยะเวลาหรือเงื่อนไขที่กําหนด หรือเพิกถอนการอนุญาตให้แต่งตั้งผู้ให้บริการได้หมวด ๓ การแต่งตั้งผู้ให้บริการสําหรับผู้ค้าสัญญา ข้อ ๒๑ ในกรณีที่ผู้ค้าสัญญาแต่งตั้งผู้ให้บริการทําหน้าที่ติดต่อ ชักชวน หรือให้คําแนะนําเกี่ยวกับการซื้อขายสัญญาซื้อขายล่วงหน้าให้แก่ผู้ลงทุน หรือวิเคราะห์คุณค่าหรือความเหมาะสมในการซื้อขายสัญญาซื้อขายล่วงหน้า สินค้าหรือตัวแปรที่กําหนดในสัญญาซื้อขายล่วงหน้า และการทําการเผยแพร่ข้อมูลดังกล่าวให้แก่ผู้ลงทุน ให้ผู้ค้าสัญญาแจ้งชื่อและข้อมูลของบุคคลดังกล่าวให้สํานักงานทราบภายในเจ็ดวันนับแต่วันที่มีการมอบหมายหมวด ๔ การแต่งตั้งตัวแทนการตลาดสําหรับผู้จัดการเงินทุน สัญญาซื้อขายล่วงหน้า ส่วน ๑ การแต่งตั้งตัวแทนการตลาด ข้อ ๒๒ บุคคลที่ผู้จัดการเงินทุนสัญญาซื้อขายล่วงหน้าจะแต่งตั้งเป็นตัวแทนการตลาดต้องเป็นไปตามหลักเกณฑ์ดังต่อไปนี้ (1) ในกรณีที่เป็นการแต่งตั้งตัวแทนการตลาดที่ทําหน้าที่เฉพาะในต่างประเทศ ต้องเป็นการแต่งตั้งนิติบุคคลที่สามารถประกอบการเป็นตัวแทนการตลาดที่เกี่ยวข้องกับธุรกรรมสัญญาซื้อขายล่วงหน้าได้ตามกฎหมายของประเทศนั้น และให้ถือว่านิติบุคคลดังกล่าวได้รับความเห็นชอบจากสํานักงานให้เป็นตัวแทนการตลาดแล้ว (2) กรณีอื่นนอกจาก (1) ต้องเป็นการแต่งตั้งผู้ที่ได้รับความเห็นชอบจากสํานักงานตามหลักเกณฑ์ที่กําหนดในส่วนที่ 2ข้อ ๒๓ ให้ผู้จัดการเงินทุนสัญญาซื้อขายล่วงหน้ารายงานการแต่งตั้งและยกเลิกการแต่งตั้งตัวแทนการตลาดต่อสํานักงาน โดยจัดส่งข้อมูลตามแบบและวิธีการที่จัดไว้บนเว็บไซต์ของสํานักงานส่วน ๒ การให้ความเห็นชอบตัวแทนการตลาด ข้อ ๒๔ ผู้ที่จะได้รับความเห็นชอบจากสํานักงานให้เป็นตัวแทนการตลาด ต้องเป็นนิติบุคคลดังต่อไปนี้ (1) ธนาคารพาณิชย์ หรือบริษัทเงินทุนตามกฎหมายว่าด้วยธุรกิจสถาบันการเงิน (2) บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ (3) บริษัทประกันชีวิตตามกฎหมายว่าด้วยประกันชีวิต (4) บริษัทประกันวินาศภัยตามกฎหมายว่าด้วยประกันวินาศภัย (5) สถาบันการเงินที่มีกฎหมายเฉพาะจัดตั้งขึ้น หรือ (6) บริษัทจํากัดหรือบริษัทมหาชนจํากัด ที่การประกอบกิจการเป็นตัวแทนการตลาดสําหรับผู้จัดการเงินทุนสัญญาซื้อขายล่วงหน้าอยู่ในขอบวัตถุประสงค์ของบริษัทข้อ ๒๖ ผู้ที่จะได้รับความเห็นชอบตามข้อ 24 ต้องไม่มีลักษณะต้องห้ามดังต่อไปนี้ (1) อยู่ระหว่างถูกสํานักงานสั่งพักการปฏิบัติงานใด ๆ ที่เกี่ยวกับธุรกิจหลักทรัพย์หรือธุรกิจสัญญาซื้อขายล่วงหน้า ตามที่ได้รับความเห็นชอบ การขึ้นทะเบียน หรือการอนุญาตใด ๆ (2) กระทําความผิดตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยสัญญาซื้อขายล่วงหน้า กฎหมายที่ควบคุมการประกอบธุรกิจของนิติบุคคลนั้น หรือกฎหมายที่เกี่ยวกับธุรกิจทางการเงิน ไม่ว่าจะเป็นกฎหมายไทยหรือกฎหมายต่างประเทศ ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์ หรือเกี่ยวกับสัญญาซื้อขายล่วงหน้า หรือการประกอบธุรกิจที่มีลักษณะเป็นการหลอกลวง ฉ้อฉล หรือทุจริต (3) กระทําความผิดตามกฎหมายว่าด้วยการป้องกันและปราบปรามการฟอกเงิน ไม่ว่าจะเป็นกฎหมายไทยหรือกฎหมายต่างประเทศ (4) ดําเนินกิจการใดที่มีลักษณะอันเป็นการหลอกลวงหรือไม่ซื่อสัตย์สุจริตหรือแสดงถึงการขาดความรับผิดชอบ ไม่ระมัดระวังรักษาผลประโยชน์ของลูกค้าหรือขาดความรอบคอบ หรือสะท้อนถึงวิธีการทําธุรกิจที่ไม่เป็นธรรมหรือไม่น่าเชื่อถือ (5) ถูกสํานักงานเพิกถอนจากการปฏิบัติงานใด ๆ ที่เกี่ยวกับธุรกิจหลักทรัพย์หรือธุรกิจสัญญาซื้อขายล่วงหน้า ตามที่ได้รับความเห็นชอบ การขึ้นทะเบียน หรือการอนุญาตใด ๆ ในการพิจารณาคําขอความเห็นชอบ สํานักงานจะพิจารณาประวัติการมีลักษณะต้องห้ามตามวรรคหนึ่ง (2) ถึง (5) ภายในระยะเวลาสามปีย้อนหลังนับแต่วันที่ยื่นคําขอ สํานักงานอาจไม่นําลักษณะต้องห้ามตามวรรคหนึ่งมาพิจารณาประกอบในการให้ความเห็นชอบได้ หากปรากฏว่าผู้ขอความเห็นชอบได้ดําเนินการปรับปรุงแก้ไขเหตุตามวรรคหนึ่งในลักษณะที่ทําให้เห็นได้ว่าเหตุดังกล่าวจะไม่กระทบต่อการประกอบธุรกิจเป็นตัวแทนการตลาดข้อ ๒๗ ในกรณีที่ผู้ที่จะเป็นตัวแทนการตลาดเป็นสาขาของธนาคารพาณิชย์ต่างประเทศ สาขาของบริษัทประกันชีวิตต่างประเทศ หรือสาขาของบริษัทประกันวินาศภัยต่างประเทศ ที่ได้รับอนุญาตให้ประกอบธุรกิจธนาคารพาณิชย์ตามกฎหมายว่าด้วยธุรกิจสถาบันการเงิน ธุรกิจประกันชีวิตตามกฎหมายว่าด้วยประกันชีวิต หรือธุรกิจประกันวินาศภัยตามกฎหมายว่าด้วยประกันวินาศภัย แล้วแต่กรณี ในการพิจารณาคุณสมบัติตามข้อ 25 และลักษณะต้องห้ามตามข้อ 26 ให้พิจารณาเฉพาะที่สาขาดังกล่าวนั้นเองข้อ ๒๘ ให้ผู้ที่ประสงค์จะยื่นขอความเห็นชอบเป็นตัวแทนการตลาด จัดส่งข้อมูลและเอกสารหลักฐานตามแบบและวิธีการที่จัดไว้บนเว็บไซต์ของสํานักงานข้อ ๒๙ สํานักงานจะแจ้งผลการพิจารณาคําขอความเห็นชอบภายในสามสิบวันนับแต่วันที่สํานักงานได้รับเอกสารหลักฐานถูกต้องครบถ้วน และในกรณีที่สํานักงานไม่ให้ความเห็นชอบผู้ใด สํานักงานจะแจ้งเหตุผลไปพร้อมกันด้วย สํานักงานอาจแจ้งให้ผู้ที่ยื่นขอความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด หากผู้ที่ยื่นขอความเห็นชอบมิได้ปฏิบัติหรือดําเนินการตามที่กําหนด ให้ถือว่าผู้นั้นไม่ประสงค์จะขอความเห็นชอบอีกต่อไปข้อ ๓๐ ผู้ที่ได้รับความเห็นชอบเป็นตัวแทนการตลาดแล้ว ต้องดําเนินการดังต่อไปนี้ (1) จัดให้มีระบบงานและบุคลากรที่มีความพร้อมในการประกอบธุรกิจ และขอความเห็นชอบการเริ่มประกอบธุรกิจต่อสํานักงานล่วงหน้าอย่างน้อยสามสิบวันก่อนวันเริ่มประกอบธุรกิจ และจะเริ่มประกอบธุรกิจได้เมื่อสํานักงานเห็นชอบแล้ว (2) จัดทําข้อมูลรายชื่อ สถานที่ปฏิบัติงานของพนักงานที่ทําหน้าที่ชักชวนลูกค้า โดยต้องแก้ไขข้อมูลดังกล่าวทุกครั้งที่มีการเปลี่ยนแปลง และเก็บรักษาข้อมูลดังกล่าวทั้งหมดไว้เพื่อให้สํานักงานสามารถตรวจสอบได้ หรือเพื่อจัดส่งให้สํานักงานเมื่อได้รับการร้องขอ (3) มีหนังสือแจ้งการแต่งตั้งหรือเปลี่ยนแปลงผู้จัดการให้สํานักงานทราบภายในสิบห้าวันนับแต่วันที่มีมติแต่งตั้งหรือเปลี่ยนแปลงผู้จัดการ ความในวรรคหนึ่ง (1) มิให้นํามาใช้บังคับกับผู้ได้รับความเห็นชอบที่สํานักงานได้พิจารณาแล้วเห็นว่ามีระบบงานและบุคลากรที่มีความพร้อมตามข้อ 25(1) และ (2) อยู่แล้วในขณะที่ยื่นคําขอให้สํานักงานพิจารณาให้ความเห็นชอบ การเปลี่ยนแปลงระบบงานตามวรรคหนึ่ง (1) ให้ตัวแทนการตลาดแจ้งให้สํานักงานทราบล่วงหน้าก่อนดําเนินการ ทั้งนี้ ระบบงานที่เปลี่ยนแปลงดังกล่าวต้องไม่ด้อยกว่าระบบงานที่สํานักงานเคยให้ความเห็นชอบไปแล้วส่วน ๓ มาตรฐานการทําหน้าที่ของตัวแทนการตลาด ข้อ ๓๑ ตัวแทนการตลาดต้องดูแลให้พนักงานผู้ทําหน้าที่ชักชวนลูกค้าปฏิบัติให้เป็นไปตามหลักเกณฑ์การปฏิบัติงานที่กําหนดในประกาศคณะกรรมการกํากับตลาดทุนว่าด้วยการให้ความเห็นชอบบุคลากรของผู้ประกอบธุรกิจเพื่อปฏิบัติหน้าที่วิเคราะห์การลงทุนและแนะนําการลงทุนข้อ ๓๒ เพื่อให้ลูกค้าได้รับการบริการที่ดี มีคุณภาพ และเป็นธรรม ตัวแทนการตลาดต้องปฏิบัติหน้าที่ให้เป็นไปตามหลักเกณฑ์ดังต่อไปนี้ (1) ปฏิบัติงานด้วยความซื่อสัตย์ สุจริต และเป็นธรรมแก่ลูกค้าทุกราย โดยคํานึงถึงผลประโยชน์ของลูกค้าเป็นสําคัญ (2) กรณีที่รับมอบทรัพย์สินที่ลูกค้ามอบหมายให้ผู้จัดการเงินทุนสัญญาซื้อขายล่วงหน้าจัดการ ต้องมอบหลักฐานการรับมอบทรัพย์สินดังกล่าวให้ลูกค้าด้วย (3) ปฏิบัติตามและให้ความร่วมมือกับสํานักงานเพื่อปฏิบัติให้เป็นไปตามกฎหมายว่าด้วยสัญญาซื้อขายล่วงหน้าในส่วนที่เกี่ยวกับการจัดการเงินทุนสัญญาซื้อขายล่วงหน้า และหลักเกณฑ์ที่เกี่ยวข้องที่ออกตามกฎหมายดังกล่าว (4) จัดทํารายงาน ชี้แจง หรือจัดส่งข้อมูลเกี่ยวกับการเป็นตัวแทนการตลาดของผู้จัดการเงินทุนสัญญาซื้อขายล่วงหน้าแก่สํานักงานโดยไม่ชักช้าข้อ ๓๓ เพื่อป้องกันไม่ให้ลูกค้าได้รับความเสียหาย ถูกกระทําโดยทุจริต หรือถูกเอาเปรียบจากการปฏิบัติหน้าที่ หรือได้รับข้อมูลที่ไม่ถูกต้อง ตัวแทนการตลาดต้องไม่กระทําการดังต่อไปนี้ (1) ตั้งให้บุคคลอื่นทําการหรือปฏิบัติหน้าที่แทนตน (2) เรียกเก็บหรือรับค่าธรรมเนียมหรือค่าตอบแทนจากลูกค้านอกเหนือจากที่ลูกค้ามีหน้าที่ต้องชําระต่อผู้จัดการเงินทุนสัญญาซื้อขายล่วงหน้า เว้นแต่เป็นการเรียกเก็บค่าธรรมเนียมหรือค่าตอบแทนที่สถาบันการเงินอาจเรียกเก็บได้เนื่องจากการประกอบธุรกิจของสถาบันการเงินตามกฎหมายที่ควบคุมการประกอบธุรกิจของสถาบันการเงินนั้นข้อ ๓๔ ตัวแทนการตลาดต้องดําเนินการเกี่ยวกับข้อร้องเรียนของลูกค้าดังต่อไปนี้ (1) รับข้อร้องเรียนของลูกค้าในส่วนที่เกี่ยวกับการชักชวนลูกค้าที่เกิดจากการกระทําของตัวแทนการตลาดหรือพนักงานของตนเอง และหากเป็นการร้องเรียนด้วยวาจา ต้องบันทึกการร้องเรียนดังกล่าวเป็นลายลักษณ์อักษร และให้ลูกค้าลงนามเพื่อรับรองความถูกต้องไว้ก่อนที่ตัวแทนการตลาดจะดําเนินการแก้ไขปัญหาดังกล่าว (2) ดําเนินการแก้ไขปัญหาข้อร้องเรียนโดยเร็ว (3) แจ้งข้อร้องเรียนให้ผู้จัดการเงินทุนสัญญาซื้อขายล่วงหน้าทราบภายในเจ็ดวันนับแต่วันที่ได้รับข้อร้องเรียน (4) เมื่อมีข้อยุติเกี่ยวกับข้อร้องเรียน ตัวแทนการตลาดต้องแจ้งผลการดําเนินการที่สามารถแก้ไขปัญหาให้เป็นที่พอใจของลูกค้าเพื่อให้ผู้จัดการเงินทุนสัญญาซื้อขายล่วงหน้าทราบ หรือแจ้งผลการดําเนินการที่ไม่สามารถแก้ไขปัญหาให้เป็นที่พอใจของลูกค้าเพื่อให้ผู้จัดการเงินทุนสัญญาซื้อขายล่วงหน้าดําเนินการแก้ไขปัญหาต่อไป ทั้งนี้ ภายในเจ็ดวันนับแต่วันที่มีข้อยุตินั้น (5) จัดเก็บเอกสารหลักฐานที่เกี่ยวข้องกับข้อร้องเรียนและการดําเนินการดังกล่าวไว้ไม่น้อยกว่าสองปีนับแต่วันที่มีข้อยุติเกี่ยวกับข้อร้องเรียนนั้นส่วน ๔ มาตรการบังคับตัวแทนการตลาด ข้อ ๓๕ ในกรณีที่ปรากฏข้อเท็จจริงต่อสํานักงานว่าตัวแทนการตลาดรายใดขาดคุณสมบัติ มีลักษณะต้องห้าม หรือฝ่าฝืนหรือไม่ปฏิบัติตามหลักเกณฑ์ที่กําหนดในประกาศนี้ สํานักงานอาจดําเนินการดังต่อไปนี้ (1) ภาคทัณฑ์ (2) สั่งพักการปฏิบัติงานตามระยะเวลาหรือเงื่อนไขที่กําหนด (3) เพิกถอนการให้ความเห็นชอบ ในกรณีที่สํานักงานสั่งเพิกถอนการให้ความเห็นชอบตามวรรคหนึ่ง (3) สํานักงานอาจกําหนดระยะเวลาหรือเงื่อนไขในการรับพิจารณาคําขอความเห็นชอบของบุคคลดังกล่าวในคราวต่อไปด้วยก็ได้ และเมื่อพ้นกําหนดระยะเวลาหรือเมื่อได้ปฏิบัติตามเงื่อนไขที่กําหนดแล้ว สํานักงานจะไม่นําประวัติการกระทําที่เป็นเหตุให้สั่งเพิกถอนการให้ความเห็นชอบมาประกอบการพิจารณาคําขอความเห็นชอบของบุคคลดังกล่าวอีกหมวด ๕ บทเฉพาะกาล ข้อ ๓๖ ให้ถือว่าบริษัทหลักทรัพย์หรือตัวแทนซื้อขายสัญญาที่ได้รับอนุญาตจากสํานักงานในการแต่งตั้งผู้ให้บริการเป็นตัวแทนในการให้บริการเกี่ยวกับการวิเคราะห์หรือแนะนําการลงทุนในนามของตนเองอยู่ก่อนวันที่ประกาศนี้มีผลใช้บังคับ เป็นบริษัทหลักทรัพย์หรือตัวแทนซื้อขายสัญญาที่ได้รับอนุญาตจากสํานักงานตามประกาศนี้ และต้องปฏิบัติตามข้อกําหนดตามที่ประกาศนี้ด้วยข้อ ๓๗ ให้ถือว่าตัวแทนซื้อขายสัญญาที่ได้รับอนุญาตจากสํานักงานในการแต่งตั้งผู้ให้บริการเฉพาะการให้บริการที่เป็นสัญญาซื้อขายล่วงหน้าเกี่ยวกับโลหะมีค่า อยู่ก่อนวันที่ประกาศนี้มีผลใช้บังคับ เป็นตัวแทนซื้อขายสัญญาที่ได้รับอนุญาตจากสํานักงานตามประกาศนี้ และต้องปฏิบัติตามข้อกําหนดตามที่ประกาศนี้ด้วย ข้อ ๓๘ ให้ถือว่าผู้ที่ได้รับความเห็นชอบจากสํานักงานให้เป็นตัวแทนการตลาดสําหรับผู้จัดการเงินทุนสัญญาซื้อขายล่วงหน้าอยู่ก่อนวันที่ประกาศนี้มีผลใช้บังคับ เป็นตัวแทนการตลาดที่ได้รับความเห็นชอบจากสํานักงานตามประกาศนี้ และต้องปฏิบัติตามข้อกําหนดตามที่ประกาศนี้ด้วยผู้มีอํานาจลงนาม - ประกาศ ณ วันที่ 2 ตุลาคม พ.ศ. 2556 (นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์